procesaur/Wiki.mk huggingface dataset:
Сектор за европска интеграција при Владата на РМ

Сектор за европска интеграција при Владата на РМ или скратено СЕИ е административна структура во рамките на Генералниот секретаријат на Владата на Република Македонија, задолжен за координација на евроинтеграцискиот процес.
Главна надлежност на Секторот за европска интеграција е да го организира, координира и синхронизира процесот на европска интеграција во рамките на органите на управата во Македонија. Покрај тоа, СЕИ ја остварува административната поддршка на координацијата на странската помош.
Според тековните планови, Секторот за европска интеграција треба да прерасне во Секретаријат за европски прашања на Владата на Македонија, како посебна служба на Владата со статус на правно лице. Подигнувањето на статусот на Секторот кореспондира со неговиот зголемен делокруг на работа, зголемениот капацитет и барањата на процесот на европска интеграција на земјата.
Секторот за европска интеграција ги врши работите што се однесуваат на:
* следењето и проучувањето на политиките и законодавството на Европската унија;
* координацијата и стручната поддршка на процесот на приближување на законодавството со законодавството на Европската унија,
* следењето и преземањето мерки за имплементацијата на Спогодбата за стабилизација и асоцијација меѓу Македонија и Европската унија,
* изградбата и зајакнувањето на институционалната инфраструктура неопходна за интеграција на Македонија во Европската унија,
* долгорочно планирање на ресурсите во поддршка на процесот за интеграција во ЕУ,
* поддршка и следење на процесот на оспособување на јавната администрација за интеграција во Европската унија,
* координацијата на мрежата на одделенија за европска интеграција во министерствата и другите органи на државната управа,
* програмирањето и планирањето на приоритетите на Македонија за користење на странската помош,
* регулирањето на односите со дарителите и спроведувањето на програмите за странска помош и во областа на координација на странската помош;
* поддршката на телата на Владата, чиј делокруг е во областа на интеграцијата на Македонија во Европската унија;
* управување на процесот на преведување на законодавството на Европската унија и на други материјали во врска со процесот на интеграција на Македонија во Европската унија,
* спроведување на стратегија за комуникација со јавноста за процесот на интеграција на Македонија во Европската унија;
* други работи кои произлегуваат од координацијата, поддршката и насочувањето на процесот на интеграција на Македонија во Европската унија.
Кристијан Абијати

Кристијан Абијати (италијански: ''Christian Abbiati'') — поранешен италијански голман кој поголемиот дел од својата кариера ја поминал во екипата на ФК Милан.
Тој е роден на во Абијатеграсо, Италија. Својата фудбалска кариера ја започнал кога имал 13 години. Настапувал за ФК Трецано, ФК Асаго, ФК Корзико, а од 1994 за ФК Монца. Во 1998 година заминал за ФК Милан, каде на 17 јануари 1999 дебитирал во Серија А. Во Репрезентацијата на Италија дебитирал во 2003 година.
Во 2005 година бил даден на позајмица во ФК Џенова. По една година тој се вратил во клубот, каде по ова бил отстапен на ФК Јувентус, ФК Торино и ФК Атлетико Мадрид. Од 2008 година повторно станал играч на Милан.
Марек Јанкуловски

Марек Јанкуловски (р. ) — поранешен чешки фудбалер од македонско потекло.
Неговиот татко, Пандо Јанкуловски, емигрирал од Македонија во 70-те години во тогашна Чехословачка, а неговата мајка е чехиња. Во својата кариера Јанкуловски настапувал за Баник Острава (1994 – 2000), Наполи (2000 – 2002), Удинезе (2002 – 2005) и Милан, каде во 2011 година ја завршил кариерата.
За чешката репрезентација има 52 настапи и постигнато 8 голови, во периодот од 2000-2009 година.
1 Титули
1.1 Клупски
1.1.1 Милан
* Серија А : 1
: 2010–2011
* УЕФА Лига на шампиони : 1
: 2006-2007
* Суперкуп на УЕФА : 1
: 2007
* Светско клупско првенство : 1
: 2007
1.2 Поединечни
* Чешки фудбалер на годината : 1
: 2007
Лука Антонини

Лука Антонини (роден на ) — поранешен италијански фудбалер кој играл како одбранбен играч. Најпознат е по петте сезони во ФК Милан, за кој настапувал од 2008 до 2013 година. За тоа време, тој настапил на 111 настапи за клубот во сите натпреварувања, постигнал еден гол и ја освоил титулата во Серија А 2010-11 како почетен лев бек на тимот.
Марко Бориело

Марко Бориело — (роден на ) — италијански фудбалер, напаѓач на СПАЛ.
Во текот на неговата кариера, Бориело играл за неколку италијански клубови, вклулувајќи ги Милан, Самдорија, Тревизо, Реџина Калчо, Емполи, Триестина, Јувентус, Рома, Карпи, Аталанта како и за премиерлигашот Вест Хем Јунајтед.
На репрезентативно ниво, тој бил дел од италијанската репрезентација на Евро 2008 година.
1 Титули
1.0.1 Јувентус
*Серија А (1) : 2011-2012
Содома и Гомора (филм од 1962)

„Содома и Гомора“ (англиски: ''Sodom & Gomorrah''), познат во САД како „Последните денови на Содома и Гомора“, е филм на режисерот Роберт Олдрич (Robert Aldrich) од 1962 година, делумно заснован на библиската приказна за Содома и Гомора. Филмот е француско-италијанска-американска копродукција направена од Pathé, SGC и Titanus. Филмот е продуциран од Маурицио Лоди-Фе, Џофредо Ломбардо и Џозеф Е. Левин. Сценариото е напишано од Џорџо Проспери (Giorgio Prosperi) и Хуго Батлер (Hugo Butler), кинематографи се Алфио Контини, Силвано Иполити, Цирил Џ. Ноулс и Марио Монтоури, додека музиката е дело на Миклош Рожа. Филмот трае 155 минути. Главните улоги ги играат: Стјуарт Гренџер (Stewart Granger), Пјер Анжели (Pier Angeli), Стенли Бејкер (Stanley Baker), Росана Подеста (Rossana Podestà), Рик Батаља (Rik Battaglia), Џакомо Роси-Стјуарт (Giacomo Rossi-Stuart) и Анук Еме (Anouk Aimée).
1 Содржина
Градовите-близнаци Содома и Гомора брзо се развиваат поради богатството на сол, кое го копа армија робови. Декадентните граѓани, кои се збогатиле со трговијата на солта, живеат во луксуз и користат робови за насилни игри и забава. Еврејскиот водач Лот (го игра Гренџер) го води својот народ во долината во близина на Содома и Гомора со кои владее немилосрдната кралица Бера (ја игра Еме). Кога Лот ќе нареди да се урне браната со цел Еламитите да не ги уништат двата града, кралицата во знак на благодарност му дозволува на народот на Лот да се насели во Содома...
Жени на Александар Македонски

Во статијата се наведени жени и љубовници на Александар Македонски за кои постојат записи од страна на античките автори.
* Барсина
* Каликсена (лат. Callixeina),
* Кампаспа (лат. Campaspe, Pancaspen, Pacate)
* Роксана * Статира
* Парисатида
1 Наводи
Роналдињо

Роналдо де Азис Мореира (англиски: Ronaldo de Assis Moreira) (роден (роден на ), познат како Роналдињо — бразилски фудбалер кој последниот негов ангажман беше во тимот на бразилскот Флуминезе. Од септември 2016 година тој е официјално амбасадор на неговиот поранешен клуб Барселона.
Роналдињо на португалски значи "''мал роналдо''". Ова име Гаучо го избрал само за да се разликува од "стариот" Роналдо Де Лима.
1 Барселона
Дојде во тимот на Барселона во 2003-тата година од екипата на Париз Сент Жермен кога имаше само
23 години. Тогашен тренер на Барселона беше Франк Рајкард кој направи одличен избор со доведувањето на Бразилецот во своите редови.
Заедно Самуел Ето, беа одличен тандем кој во 2005-тата година постигна 32 гола и ја освоија Лигата на Шампионите.
2 Милан
Во Милан се досели на 16 јуни 2008 каде што потпиша договор до 2012 година. Бидејќи бројот 10 беше на дресот на Кларенс Сидорф, Роналдињо го избра бројот 80 бидејќи 1980 е година на неговото раѓање. По првиот натпревар во дресот на Милан, иако не постигна гол, сите беа сведоци дека влегува во одлична форма и дека не заборавил да игра фудбал. Тоа и го покажа на следните натпревари а особено се истакна во натпреварот со Интер кога постигна фантастичен гол со глава и им донесе победа на "Росоњерите" од 1:0 на 28 септември 2008.
Сан Сиро

Стадионот Сан Сиро или Џузепе Меаца е фудбалска арена која се наоѓа во Милано, Италија. На овој стадион настапуваат Милан и Интер Милано Овој стадион е втор по големина по стадионот Камп Ноу во Барселона. Стадионот бил изграден во 1934 година за Светското првенство во фудбал што се одржало во Италија.
1 Историја
Изградбата на стадионот започнала во 1925 година во областа покрај Милано со име Сан Сиро,а новиот стадион првично бил наречен Nuovo стадионот Calcistico Сан Сиро (нов фудбалски стадионот Сан Сиро). Идејата за изградба на стадионот во истата област како и за коњските тркачки натпревари припаѓа на човек кој тогаш беше претседател на AC Милано, Пјеро Пирели. Архитектите се дизајнери за приватни стадиони само за фудбал, кои функционираат без атлетска стаза што се одликува за италијанските стадиони изградени со јавните пари. Од 1947 година Интер и Милан станаа заеднички станари, кои го делат теренот на Сан Сиро.
Windows 7

Windows 7 е четвртата последната верзија на оперативниот систем Microsoft Windows, најпопуларен производ на американската корпорација Microsoft и член на семејството Windows NT оперативни системи. Windows 7 е пуштен до произведувачите на хардвер и софтвер во САД и Канада на 22 јули 2009, со што беше објавен и конечниот датум (22 октомври 2009) за официјално пуштање во продажба на новиот оперативен систем. Исто така истиот датум се планира и за пуштање во продажба и на неговиот "колега" Windows Server 2008 R2 кој е наменет за опслужувачи.
Објавен е и конечниот датум (1 јули 2011) за пуштање во продажба и на последната верзија од Windows заснована од овој оперативен систем, право Windows Embedded POSReady 7. За разлика од својот претходник Windows Vista која внесе голем број на новости, Windows 7 има намера повеќе да се фокусира на компатибилноста, односно да биде компатибилен со што е можно повеќе хардвер и програми. Ново за овој оперативен систем е multi-touch технологијата, а исто така редизајнирана е и старт лентата. Windows 7 беше и останува оперативен систем за лични сметачи, лап-топи, таблет лични сметачи и медија центар компјутери, а беше заменет со Windows 8 во јануари 2013.
1 Особености
Windows 7 вклучува голем број на нови функции како што се технологијата за допир и препознавање на ракопис, поддршка за препознавање на виртуелни тврди дискови, подобрени перформанси на повеќе јадрените обработувачи. Нова верзија на Media Center, нов калкулатор со нови и подобрени функции.
Многу нови нешта се додадени во контролниот панел. Windows Security Center е преименуван во Windows Action Center.
Старт лентата има претрпено најголеми визуелни измени.
Исто така има нови верзии на Windows Media Player и тоа со верзија 12 и Interent Explorer со верзија 8. Исто така за разлика од Vista корисниците ќе можат да оневозможат голем број на функции од Windows-от, најзначајно е тоа што корисниците сега ќе можат да го оневозможат Interenet Explorer односно да го нема во нивниот систем.
Windows 7 вклучува и 13 нови шеми на звуци и тоа: Afternoon, Calligraphy, Characters, Cityscape, Delta, Festival, Garden, Heritage, Landscape, Quirky, Raga, Savanna, и Sonata.
Нова верзија на Windows Virtual PC е достапна и е достапен Windows XP модот, односно корисниците да можат да користат и Windows XP на истиот компјутер додека е вклучен самиот Windows 7.
2 Хардверски побарувања
+ Минимални хардверски побарувања за Windows 7
Архитектура, 32-bit, 64-bit
Брзина на обработувачот, 1 GHz processor
Рам меморија, 1 GB рам меморија, 2 GB рам меморија
Графичка картичка, Поддршка за DirectX 9 со 128 мегабајти графичка меморија (за Windows Aero темата)
Слободно место на тврдиот диск, 16 гигабајти слободни место, 20 гигабајти слободни место
Оптички драјв, DVD драјв
Луопан

Портал:Таоизам
Луопан е кинески магнетен компас, познат и како ''фенг шуи компас''. Го користат фенг шуи консултантите за да го одредат правецот за градба на домот или друг објект. Се користи за потребите на фенг шуи откако е откриен компасот.
1 Изглед и функција
Како и конвенционалниот компас, луопан ги дава правците во просторот, но се разликува во неколку важни нешта. Најочигледната разлика е што содржи концентрични кругови кои ги содржат формулите за фенг шуи. Тоа се еден метален прстен познат како „небесен бројчаник“ кој е поставен врз дрвена основа позната како „земјена плоча“. Небесниот бројчаник ротира слободно врз земјената плоча.
Црвената линија која прави крст од 90 степени врз небесниот бројчаник и земјената плоча се нарекува „Црвена линија на небесниот центар“. Оваа линија се користи за да се изнајде правецот и да се забележи позицијата на прстените. Сите овие елементи заедно (земјената плоча, небесниот бројчаник и црвениот небесен крст) се дел од геометрискиот дијаграм кој се користи уште од времето на „Завојуваните држави“.
Конвенционалниот компас ги покажува четирите основни правци и нивните меѓу-правци, додека луопан покажува 24 правци. Во превод – ги покажува секои 15 степени од кругот, или тоа значи дека секој степен на луопан покажува приближно еден ден.
Иглата на луопан не е свртена да го покажува север, туку е наместена така што го дава југ. Ова е затоа што кинескиот збор за „компас“ во превод значи „игла свртена кон југ“.
2 Видови на луопан
Постојат три типа на луопан од времето на династијата Минг. Сите тие имаат прстен со формули и покажуваат 24 правци.
* Сан Хе – овој вид на луопан се користел во времето на династијата Танг. Содржи три основни прстени со 24 правци, а секој прстен е наместен според друг метод и формула. (Методите на фенг шуи кои се познати како „Трите хармонии“ се методи на Сан Хе).
* Сан Јуан, исто така е познат и како „И Пан“, заради присуството на тријаграмите од „И Чинг“. Содржи многу формули, но и прстен за 64-те тријаграми. Техниките познати како „Летечки ѕвезди“ се дел од методите на Сан Јуан.
* Зонг Хе е комбинација на претходните два вида луопан.
Секој фенг шуи мајстор може да создава луопан според методите кои ги користи. Постојат и други видови на луопан кои ги содржат на пример броевите гуа, правците за осумте куќи, како и некои англиски еквиваленти.
Список на градови во Монголија

Ова е Список на градови во Монголија. Следната табела вклучува градови со повеќе од 7.500 жители. Најголема административна единица е покраината, со исклучок на Улан Батор, бидејќи тој се смета за дистрикт вклучувајќи ги градовите Налајх и Баганур.
+ Градови во Монголија
Ранг, Име, Монголско име, Население(2000), Население( 2006), Административнаединица
1., Улан Батор <sup>*</sup>, Улаанбаатар, 711,900, 930,388, Улан Батор
2., Ерденет, Эрдэнэт, 68,310, 83,160, Орхон
3., Дархан, Дархан, 65,791, 74,300<sup>(2007)</sup>, Дархан-Ул
4., Чојбалсан, Чойбалсан, 44,880, 39,500, Дорнод
5., Морон, Мөрөн, 28,903, 35,500, Ховсгол
6., Ховд, Ховд, 26,023, 30,500, Ховд
7., Олги, Өлгий, 28,060, 28,400, Бајан-Олги
8., Налајх, Налайх, 23,600, 27,297, Улан Батор
9., Бајанхонгор, Баянхонгор, 22,066, 26,252, Бајанхонгор
10., Баганур, Багануур, 21,100, 25,731, Улан Батор
11., Арвајхер, Арвайхээр, 19,058, 24,200, Оворхангај
12., Улангом, Улаангом, 26,319, 23,000, Увс
13., Сухбатор, Сүхбаатар, 22,374, 19,862, Селенге
14., Алтај, Алтай, 18,023, 19,300, Гови-Алтај
15., Сајншанд, Сайншанд, 25,210, 17,631, Дорногови
16., Улијастај, Улиастай, 24,276, 16,300, Завхан
17., Цецерлег, Цэцэрлэг, 16,553, 16,300, Архангај
18., Зунхара, Зүүнхараа, нема податоци, 15,000<sup>(2004)</sup>, Селенге
19., Ондорхан, Өндөрхаан, 18,003, 14,800, Хентиј
20., Зунмод, Зуунмод, 16,227, 14,660, Тов
21., Даланзадгад, Даланзадгад, 14,183, 14,000, Омногови
22., Барун-Урт, Баруун-Урт, 15,133, 12,300, Сухбатор
23., Булган, Булган, 16,239, 11,984<sup>(2005)</sup>, Булган
24., Мандалгови, Мандалговь, 14,517, 10,506<sup>(2005)</sup>, Дундгови
25., Замин-Уд, Замын-Үүд, 5,486, 9,665, Дорногови
26., Шарингол, Шарынгол, нема податоци, 9,000<sup>(2005)</sup>, Дархан-Ул
27., Хархорин, Хархорин, нема податоци, 8,977<sup>(2003)</sup>, Оворхангај
28., Бор-Ондор, Бор-Өндөр, 6,406<sup>(2001)</sup>, 8,510, Хентиј
29., Чоир, Чойр, 8,983, 7,540, Говисумбер
<sup>*</sup> - Налајх, Баганур, Багахангај не се вклучени.
1 Поврзано
* Монголија
* Покраини во Монголија
* Области во Монголија
Пиринеи

Пиринеи (|Pirineos, |Pyrénées; |Pirineus; |Pirinioak) — планински венец во југозападна Европа кој образува природна граница помеѓу Шпанија и Франција и помеѓу Пиринејскиот Полуостров и остатокот од европскиот континент.
Венецот се протега во должина од околу 430 км од Бискајскиот Залив во Атлантикот до Средоземното Море, во правец запад-исток. Највисок врв е Ането со 3.404 м, а вкупно има 48 врвови над 3.000 м.
Андора се наоѓа во планинскиот масив, помеѓу Франција и Шпанија.
1 Поврзано
* Пиринејски Полуостров
* Иберија
Изабела I

Изабела I од Кастиља (шпански:''Isabel I de Castilla'') (родена на 22 април 1451 во Мадригал де лас Алтас Торес - починала на 26 ноември 1504 во Медина дел Кампо) била кралица на Кастиља и Леон. Таа и нејзиниот сопруг Фердинанд II Арагонски се познати како католички кралеви, бидејќи ја предводеле Реконквистата против Маврите и ги поставиле темелите за обединувањето на Шпанија.
Таа била ќерка на Хуан II Кастиљски и неговата втора жена, Изабела Португалска, а била сестра и на претходниот прстолонаследник Енрике IV.
Изабела I ја финансирала пловидбата на Колумбо до Индија, во која овој стигнал до Америка.
Кралство Кастиља

Кралството Кастиља (шпан. ''Reino de Castilla'') било едно од средновековните кралства на Пиринејскиот Полуостров. Се создало во текот на IX век, најпрво како вазалски посед под Кралството Леон. Името доаѓа поради големиот број замоци (шпан. castile) што биле градени во тој регион. Подоцна Кралството Кастиља заедно со соседните кралства учествувало во создавањето на Шпанија.
До 1230 г. имало постојано соперништво помеѓу Кастиља и Леон, особено што поради браковите помеѓу монарсите на двете кралства честопати предизвикувале и борби за превласт помеѓу наследниците. Во 1230 г. Фердинанд III го наследил кралството Леон од татко му Алфонсо IX, а Кастиља од мајка му Беренгуела од Кастиља уште во 1217. Со тоа, преку личен сојуз тој ги обединил двете кралства, а освоил и други соседни територии и ја зацрврстил државата под името Кастиљска круна.
Во 1469 кралицата Изабела I склучила брак со арагонскиот крал Фердинанд II и со тоа започнало обединувањето на тие две кралства во заедничка држава која го добила името „Хиспанија“ според античкото римско име за Пиринејскиот Полуостров.
1 Поврзано
* Кралство Навара
* Кралство Арагон
* Изабела I Кастиљска
* Фердинанд II од Арагон
* Шпанија
Фердинанд II (Арагон)

Фернандо II Арагонски, познат и како Фернандо Католикот (шпански: ''Fernando II de Aragón y V de Castilla "el Católico"'') — крал на Арагон (1479. – 1516.), Сицилија (1468. – 1516.), Неапол (1504. – 1516.), Валенсија, Сардинија и Навара, Гроф на Барселона, крал на Кастиља (1474. - 1504., преку бракот со Изабела I), а потоа и регент на Кастиља во име на своjата ментално болна ќерка Јоана од 1508. до својата смрт.
Заедно со сопругата, кралицата Изабела I Кастиљска, Фердинанд бил успешен владетел кој ги поставил основите на Шпанија како единствена држава и европска и светска сила.
1 Владеење
Преку бракот со Изабела I создале личен сојуз помеѓу соседните кралства Арагон и Кастиља по што следело обединување на нивните територии и создавање на заедничка држава Шпанија, именувана според античкото римско име ''Хиспанија'', иако заедничката држава формално не била администрирана како единствена, туку како две посебни, сѐ до 18. век.
Фернандо и Изабела ги протерале Маврите од Пиринејскиот Полуостров и ја освоиле нивната територија и последна муслиманска енклава на Европско тло - Гранада во 1492. Истата година, го испратиле Кристофер Колумбо во експедиција кон Новиот Свет. Исто така во 1492. со Указот од Алхамбра ги условиле Евреите да го прифатат христијанството или да ги напуштат Арагон и Кастиља, што довело до голема иселување на стотици илјади Евреи кон Португалија и цела Европа, вклучувајќи ја Македонија по покана на султанот. Во 1494 г. со Договорот од Тордесиљас постигнале спогодба со Португалија за поделба на светот надвор од Европа.
Со цел да го зајакнат католицизмот, во 1478. ја создале шпанската инквизиција, која била под нивна директна власт, за разлика од средновековната која била под контрола на папата.
Фердинанд бил не само вешт политичар, туку и талентиран воен заповедник. И покрај тоа што не бил мошне впечатлив, бил многу шармантен, а поради силната љубов кон ловот, витешките турнири, коцкањето и жените, станал своевидно овоплотување на она што се вика ренесансен владетел. По смртта на Изабела тој се нашол во непријатна положба како бивш крал, а тоа траело до 1506 година, т.е. до смртта на неговиот зет Филип Убавиот. Тогаш Фердинанд се враќа во Кастиља како регент кој ќе владее наместо својата ќерка Јована. Славољубов, но спремен кон компромиси, Фердинанд во Италијанските војни (1511-1513) за Шпанија освојува многу територии на Апенинскиот Полуостров.
2 Заклучок
Фернандо и Изабела постигнале ефикасен сојуз во текот на владеењето: Шпанија била обединета, териториите проширени, верски обединета со протерувањето на муслиманите и Евреите, основале војска и морнарица која ќе биде основа на освојувањата на светот во следните 150 години, црквата била реформирана. Со сите овие постигнувања, како и со откритијата на нови територии и природни богатства во Новиот Свет, Фердинанд и Изабела ја создале првата светска сила во денешното значење.
Карло Анчелоти

Карло Анчелоти (италијански ''Carlo Ancelotti'') — италијански фудбалски тренер и поранешен играч. Во моментов е селектор на фудбалската репрезентација на Бразил.
Роден е на (роден на ) година во Реџиоло, Италија. Како фудбалер настапувал за Парма, Рома и Милан а како тренер за Парма, Јувентус, Милан, Челси, ПСЖ, Реал Мадрид и Баерн Минхен. Со Милан како фудбалер има освоено два купа во Лигата на шампионите во 1989 и 1990, а како тренер на Милан во 2003 и 2007 година. Исто така со Милан има освоено и прво место во Серија А во 2004 година. Како тренер на Челси ја освои Премиер лигата во сезоната, ФА Купот и Комјунити Шилд во сезоната 2009/2010. Во 2011 година тој го напушти кормилото на Челси и тренерската кариера ја продолжи во францускиот ПСЖ. Во сезоната 2012/2013 тој ја освои француската Лига 1. Во 2013 година тој потпишува договор со Реал Мадрид, каде што ќе го предводи кралскиот тим во наредните две сезони. Во неговата прва сезона 2013/2014 тој ја освои Лигата на шампионите и шпанскиот куп, додека во втората сеозна 2014/2015, го освои клупското светско првенство и Уефа Супер Купот. На 25 мај 2015 година, претседателот на Реал Мадрид, Флорентино Перес објави дека одборот на клубот донесе "многу тешка одлука" со која го ослободуваат Анчелоти од неговите должности со непосреден ефект. Перес изјави дека Анчелоти ги освои срцата и на одборот и навивачите, и секогаш ќе има место во историјата на клубот, бидејќи тој беше тренер кој ги доведе до десеттата европска титула Decima. "Сепак во овој клуб барањата се огромни и ќе ни треба нов импулс со цел да се освојува трофеи и да се биде повторно најдобар", додаде тој.
По напуштањето на Мадрид, Карло Анчелоти имал разговори за враќање во Милан, кој тој ги отфрлил, велејќи: "Тешко беше да се каже не на толку сакан клуб за мене, но ми треба малку одмор. Јас им посакувамсе најдобро." Тој изјави дека сака да биде една година надвор од фудбалот, дека му е потребен одмор и дека се спрема за операција за ’рбетниот стеноза. Тој подоцна се пресели во Ванкувер, Британска Колумбија, Канада. Во 2016 година, тој бил именуван за тренер на Баерн Минхен, каде се задржал до 2017 година кога бил отпуштен.
Намбарин Енхбајар

Намбарин Ехбајар (роден на 1 јуни 1958 во Улан Батор) е сегашниот претседател на Монголија. Неговиот мандат започнал на 24 јуни 2005 по победата на изборите во мај 2005 година.
Енхбајар е поранешен претседател на поранешната комунистичка партија- Монголска народна револуционерна партија. Енхбајар беше премиерот на Монголија од 2000 до 2004 година и претседател на Парламентот од 2004 до 2005 година.
Маскарпоне

Маскарпоне (итал. ''mascarpone'') е вид на италијанско сирење. Благо и кремасто, маскарпоне се прави од шлаг. Карактеристично е за некои зони во Ломбардија (особено за градовите Лоди и Абјатеграсо), југозападно од Милано.
1 Потекло
Името на ова сирење потекнува од терминот ''mascherpa'' т.е. ''mascarpia'' кое на ломбардски дијалект се употребува за да се означи крем од млеко, но неговата подготовка се раширила низ цела Италија. Времето на неговото појавување историски сѐ уште не е точно утврдено.
2 Основни одлики
Ова сирење има изглед на крем со бело - жолтеникава боја, има многу сладок вкус и е мошне калорично.
3 Употреба
Маскарпоне најмногу се употребува како додаток во десертите (на пр. во тирамису) и како фил за торти.
Маскарпоне доста брзо се расипува и поради тоа во минатото претежно се правел во зима. Со оглед на тоа дека брзо ги презема околните мириси, ова сирење треба да се чува во затворен сад.
Маскарпоне може да се купи во добро снабдените продавници но може и лесно да се приготви. За тоа е потребно 1 литар шлаг кој се загрева на 90 °C, се додаваат 5 милилитри лимонова киселина или пропорционално лимонов сок и 10 минути полека се меша дури шлагот не се стврдне. Накрајот, таа маса треба да се завие во крпа и се остава да отстои.
Познатата торта „сан гауденцио“ се припрема од наизменични слоеви од посебен благ-кремаст вид на сирење горгонѕола и маскарпоне сирење.
Тирамису

Тирамису (итал. ''tiramisù'' / Венетски: ''tiramesù'', IPA: [tirame'su]) е италијански десерт којшто се приготвува со пишкоти, натопени со кафе еспресо, сирење маскарпоне (меко, слатко и кремасто, вид на слатка павлака), јајца, шеќер, вино марсала или рум и какао.
1 Потекло и подготовка
Различни извори наведуваат дека овој десерт настанал во градот Тревизо, во ресторанот ''"Le Beccherie"'', од рацете на слаткарот Роберто Лингваното, наречен Лоли. Согласно други верзии, десертот тирамису настанал во Сиена (град во Тоскана), во чест на војводата Козимо III во прилика не една негова посета на градот.
Тирамису е еден од најпопуларните десерти; се сервира секаде, не само во италијанските ресторани и пицерии. Рецептата му е адаптирана за торти, пудинзи, сладоледи и други варијанти на десерти. Наместо кафе може да се употребат други состојки како сок од јагоди, малини или лимон, како и чоколадо.
2 Занимливости
Во оригиналната рецепта не е наведена употреба на алкохолот, со оглед на тоа дека на почетокот овој десерт бил наменет за сите, од деца до возрасни и стари.
Голем државен хурал

Големиот Државен Хурал (монголски:Улсын Их Хурал) е парламентот на Монголија . Тој го претставува законодавното тело во Монголија и волјата на народот.
Хуралот е место каде работаат сите 76 монголски пратеници. Пратениците се избираат преку парламентарни избори и тие се успешни ако има излезеност од над 50% од гласачкото тело. Сите монголсци над 18 години имаат право на глас ако живеат во Монголија. Пратениците можат да се изберат само ако имаат над 25 години.
Обична жалфија

Обична жалфија (''Salvia officinalis'') — мало повеќегодишно грмушесто растение со задрвенето стебло, сивкасти листови и сини до розови цветови. Потекнува од Средоземниот регион.
Жалфијата се култивира како зачинска и медицинска билка. Ова растение е познато и од делови на Европа, особено на Балканскиот Полуостров, каде служи за добивање на етерични масла.
Латинскиот назив на целиот род ''Salvia'' потекнува од латинскиот збор „salvare“, што значи „спасување, лечење“, бидејќи Римјаните уште пред 2000 години ја ценеле и ја користеле за лечење.
1 Медицинска употреба
Од жалфијата се користи исклучиво листот. Најлековит лист се добива кога жалфијата почнува да цвета, а тоа е најчесто во мај. Листот се бере, се суши и се чува внимателно. Главната лековита состојкка на листот од жалфија е испарливото миризливо етерично масло, што е содржано од 1,5 до 2,5%. Лековитоста на листот потекнува од танинот. И горките материи во жалфијата делуваат лековито.
Жалфијата е дел од големиот број лекови кои се употребуваат за плакнење на устата и грлото, бидејќи содржи корисни и безопасни средства кои ја зајакнуваат слузокожата (танинот) и делуваат антисептично (етеричното масло).
Пред откривањето на антибиотиците, жалфијата со векови била користена во форма на чај против потење кај болните од туберкулоза, бидејќи го намалува лачењето на потните жлезди. Чајот и другите лекови направени од жалфија се користат и за јакнење на организмот.
Харско Езеро

Харското Езеро (|Хар нуур, во превод ''Црно Езеро'') е монголско езеро сместено во западниот дел на земјата во котлината на големите езета. Езерото е дел од групата на езера кои некогаш биле дел од големото предисториско езеро кое исчезнало пред 5.000 години и регионот станал полупустина.
Луизијана (Нова Франција)

Луизијана била административна област во Нова Франција во XVII и XVIII век. Областа била именувана во чест на кралот Луј XIV од францускиот истражувач Рене-Робер Кавелие де ла Сал, и се протегала од устието на Мисисипи на југ, до изворот на реката и до Големите Езера на север, и од Апалачките Планини на исток до Карпестите Планини на запад. Практично, територијата Луизијана го опфаќала целото сливно подрачје на реката Мисисипи.
Оваа огромна територија во 1803 година Наполеон ја продал на САД за 23.213.568 американски долари.
Денес на територијата на Луизијана се наоѓаат, во целост или делумно, 15 сојузни држави на САД и две провинции од Канада.
Тао

Портал:Таоизам
Тао или дао (道) — метафизички концепт кој се среќава во таоизмот, конфуцијанството, и воопшто во древната кинеска филозфија.
Иако самиот термин се преведува како „пат“, „начин“, „учење“ или „принцип“, сепак најчесто се користи за да ја означи основата или вистинската природа на светот.
Во таоизмот, е претходник на универзумот. Во Тао Те Чинг „именуваното“ или „десетте илјади нешта“ се манифестација на Тао, кои можат да функционираат само во рамките на Тао. Од друга страна, Тао секогаш е „неименуваното“, затоа што не е можно да се опише со зборови. Се вели дека е без форма, без лик, истовремено совршено мирен и во постојано движење, најголем од најголемото нешто и најмал од најмалото. Зборовите кои ги опишуваат обликот, движењето, големината или било кој друг квалитет, секогаш вршат определба, во која не може да се најде Тао.
Иако Тао не може да се опише, таоизмот вели дека може да се спознае, а неговите принципи можат да се следат. Значаен дел од таоистичките ракописи се насочени кон богатството од следењето на Тао, и кон крајно бескорисните обиди да се сфати или да се контролира Тао. Ова најчесто се прикажува преку јин и јанг, каде секоја акција создава контра-акција како природно движење, односно манифестација на Тао.
Тао често се споредува со водата: чист, јасен, безбоен, незабележлив, сепак сите суштества зависат од него.
1 Одликите на Тао
Основниот извор на информации за Тао е Тао Те Чинг. Книгата не дефинира што е тоа Тао.
Во основа Тао не може да се дефинира и нема ограничувања.
Нешто таинствено се оформило,
настанало пред Небото и Земјата.
Во тишината и празнината,
независно и непроменливо.
Насекаде присутно и во постојано движење.
Може да се смета за мајка на сè што постои.
Не му го знам името, го викам „Тао“. („Тао Те Чинг“, дел 25)
Сепак, постојат одредени одлики на Тао кои често се забележуваат и се користат за да се опише неговата функција.
Политика на Монголија

Политиките на Монголија се одвиваат во рамките на полупретседателска претставничка демократска република со повеќепартиски систем. Извршната власт е во рацете на владата на Монголија. Законодавната власт е во рацете на двете институции владата и парламентот на Монголија. Судскиот систем е независен од двете напоменати.
bn:মঙ্গোলিয়া#রাজনীতি
Санџагин Бајар

Санџагин Бајар (монголски:''Санжаагийн Баяр'') е монголски политичар и сегашен премиер на Монголија.
1 Политичка кариера
Бајар се приклучил кон Монголската Народна револуционерна Партија во 1988 година. Станал Генерален Секретар на партијата во 2005 и е избран за претседател на партијата на конгрес во 2007. Исто така според тој конгрес Бајар станал и премиер на Монголија. Парламентот го назначил за премиер на Монголија на 22 ноември 2007 година со 67 гласа за.
Ховсголско Езеро

Холвсголско Езеро (|Хөвсгөл нуур, ''Khövsgöl nuur'', класично писмо: ''Köbsügül naɣur''), се користи и ''Khövsgöl dalai'' (mn, ''Ховсголски океан'') или ''Dalai Eej'' (mn, ''мајката океан'') е второто по голрмина езеро во Монголија.
1 Географија
Езерото е сместено во северозападна Монголија во близина на границата со Русија, во подножјето на Сајанските Планиви. Се наоѓа на 1.645 м надморска висина, долго е 136 км и 262 m длабоко. Содржи скоро 70% од монголската питка вода и 0,4% во светски рамки.
2 Потекло на името
Името ''Ховсгол'' потекнува од туркиските зборови за „синоводно езеро“.. ''Нур'' е монголски збор за "езеро".
3 Поврзано
* Ховсгол
* Увско Езеро
4 Наводи
5 Галерија
Булган (покраина)

:''За други значења на поимот видете Булган (појаснување)''
Булган (|Булган) е една од 21 покраини на Монголија, сместена во северниот дел на Монголија. Главен град на покраината Булган е градот Булган.
1 Административна поделба
+ Областите во покраината Булган
Област, монголски, Население (2005)
Бајан-Агт, mn, 2.823
Бајанур, Булган, mn, 1.303
Бугат, mn, 1.799
Булган*, mn, 11.984
Бурегхангај, mn, 2.123
Дашинчилен, mn, 2.422
Гурванбулаг, mn, 3.221
Хангал, mn, 4.442
Хишиг-Ондор, mn, 3.057
Хутаг-Ондор, mn, 4.236
Могод, mn, 2.609
Орхон, mn, 2.941
Рашант, mn, 3.206
Сајхан, mn, 3.685
Селенге, mn, 3.057
Тешиг, mn, 3.520
<sup>*</sup> - главниот град
Државен завод за статистика

Државниот завод за статистика е самостојно владино тело, кое има основна задача да продуктира висококвалитетни и веродостојни статистички информации за Македонија. Основни производи на заводот се статистичките публикации во печатен облик, електронската дисеминација (електронските производи) и статистичките услуги.
Основан е на 1 јуни 1945 и има седиште во Скопје.
1 Историја
Државниот завод за статистка е формиран на 1 јуни 1945 година како Македонски федерален статистички уред. За прв директор тогаш е именуван правникот Атанас Трпковски. Тогаш заводот функционирал само со две одделенија и тоа ''одделение за статистика на општествените дејности и одделение за статистика на стопанските дејности''. Современиот завод функционира со 7 сектори и многу одделенија и пододделенија.
2 Задачи на заводот
Државниот завод за статистика е самостојна стручна организација чија надлежност и делокруг на работа се уредени со Законот за организација и работа на органите на државната управа и Законот за државната статистика.
Во согласност со Законот за државната статистика, Државниот завод за статистика, врз научни основи, на државните органи, локалната самоуправа, деловните субјекти, јавните претпријатија, јавните служби и на други корисници им обезбедува информации за состојбите и движењата на националната економија, човечките ресурси, демографијата, заштитата на животната средина и во други области.
Државниот завод за статистика е одговорен за продуцирање на официјалната статистика во Македонија, а воедно е и координатор на статистичкиот систем во Македонија. Оваа улога Државниот завод за статистика ја реализира во соработка со други субјекти - овластени носители кои, исто така, се одговорни за продуцирање на официјална статистика во рамките на своите утврдени надлежности.
Државниот завод за статистика е носител на меѓународната статистичка соработка. Во таа насока, значајни се напорите на Заводот за хармонизација на статистичкиот систем на земјата со статистичките системи на земјите од Европската унија, а во функција на задоволување на домашните и странските корисници со споредливи статистички податоци.
Мраморно Море

Мраморно Море(тур. ''Marmara Denizi'') е море кое е дел од Средоземното Море. Се наоѓа помеѓу Балканскиот Полуостров и Мала Азија; преку Босфор се поврзува со Црно Море, а преку Дарданелите со Егејското Море. Мраморното Море има површина од 11 472 км<sup>2</sup>, а најголемата длабочина достигнува 1355 м. Температурта на површината на водата изнесува од 8-9 °C на зима, до 23-24 °C па дури и до 29 °C во лето. Соленоста на морето изнесува од 20% до 26‰. Во југозападниот дел на морето се наоѓа островот Мармара, познат по своите резерви на мермер, од чие име потекнува името на морето.
Скок во далечина

Скок во далечина во атлетиката, е спортска дисциплина во која спортистите покажуваат еден скок во залет, постигнуваат што подалечен скок. Скокачот во далечина има шест обиди за скок.
Ова атлетска дисциплина во машката конкуренција,била веќе на првите модерни Олимписки игри во Атина 1896. Скок во далечина за жени се брои во олимписките дисциплини дури од 1948 година.Измеѓу 1900 и 1912 олимписка дисциплина било и скок од место,т.е. без залет.
Најславни скокачи во далечина се Џеси Овенс (8,13 м. во 1936.), Боб Бимон (8,90 м. во 1968.), Карл Луис (8,87 м. во 1991.) и Мајк Пауел (8,95 м. во 1991.). Карл Луис скокнал преку 9 метра од престапот, и 8,91 појак од ветерот, па тие резултати не се признаени.
Светски рекорди
За мажите:
8,95 m. - Мајк Пауел (СП во Токио 30 август 1991.)
За жени:
7,52 m. - Галина Чистјакова,(Ленинград 11. јуни 1988.)
Скокови во далечина обично се изведуваат на стадиони во склоп на атлетските такмичења (гран при),каде што типични (фудбалски) стадиони околу тревникот имаат атлетски стази од 400 м, терен за куглање и скокалиште за скок во далечина и троскок.Скокалиштето за скок во далечина се состои со залет од ~ 50 м и дупка со песок долга ~ 10 м.
Ѓоко Георгиев

Ѓоко Ѓеоргиев ( - ) — еден од клучните луѓе и најмаркантните личности на македонската забавно-музичка естрада, особено во нејзините најрани денови. 
Роден е во Битола. Георгиев бил доајен на нашето радио-водителство и водител на првите контактни програми на Македонското Радио, продуктивен и широко популарен музички новинар и репортер, автор на над 3.000 текстови за популарни мелодии и стотини осврти и рецензии како и соработник-музички новинар на „Нова Македонија“, „Вечер“, „Журнал“, „Екран“ и други специјализирани ревии.
Неколку децении бил популарен водител на култните емисии „Три гонга“ и „Средби низ музика“ кои станаа синоним за популарноста на Радио Скопје и далеку надвор од границата на нашава република. Бил директор на првите Скопски фестивали на забавна музика, долгогодишен уредник на Редакцијата за забавна музика при Радио Скопје.
Со својот специфичен глас тој буквално успеваше да закова пред радиоприемниците огромен аудиториум и како таков беше присутен речиси во секој дом, следен со страст од многу генерации. Меѓу другото, Ѓоко Ѓеоргиев е добитник на низа најпрестижни признанија од оваа област, како и носител на Наградата за животно дело, која слушателите на Радио Буба Мара му ја доделија во 1999 година.
Ангус Јанг

Ангус МакКинон Јанг (|Angus McKinnon Young; р. 31 март 1955) — главен гитарист, песнописец и еден од основачите на австралиската хард рок група AC/DC. Тој е познат по своите диви, енергични настапи на сецената и својата школска униформа со која настапува. Тој е рангиран на 96-то место на Роулинг Стоуновата список на „''100 Најдобри Гитаристи на Сите Времиња''“.
1 Животопис
Јанг е роден во Шкотска, како едно од седумте деца на Вилијам и Маргарет Јанг. Во 1963 година заедно со фамилијата се преселуваат во Австралија каде на 15 годишна возраст завршува со школување. Под влијание на неговиот брат се развива во него желбата за музика. Сѐ започна кога неговата мајка за Божиќ им купи акустични гитари нему и на неговиот постар брат Малколм. Јанг се посветил на гитарата и напорно вежбал
, свирејќи познати хитови на легендите како Чак Бери, Елвис Присли и Роберт Џонсон. Поканет од неговиот брат Малколм да му се придружи на новоформираната група, тој се согласува.
Хоби на Ангус му е цртање на пејзажи. Тој е голем противник на спортот и дрогата, единствено е пушач на цигари. За време на концерти тој го презентира својот „пајкин ôд“(„duck-walk“), преземен од Чак Бери. Огромно влијание врз неговиот начин на свирење имаа гитаристи како Чак Бери и Мади Вотерс. Тој е еден од пониските гитаристи, висок е само 157 сантиметри.
Иако е сметан за еден од најдобрите гитаристи во светот , тој признава дека неговиот брат Малколм е подобар. Во еден од разговорите со него тој вели дека не видел посилна десна рака од Малколмовата.
2 Опрема
Јанг користи две „Гибсон СГ Стандард“(Gibson SG) гитари, едната е од 1964, а другата од 1968 година. Марката на жиците кои ги користи се „Ерни“(Ernie Ball RPS Power Slinky 9 - 42 ). Засилувачот му е марка „Маршал“(Marshall JMP 100Watt Master Volume Head) и звучниците „Marshall 1960A Slant Cabinet / 4x12, Marshall 1960B Straight Cabinet / 4x12“.
Нане

Нане или мента — род со околу 25 видови (и стотици разновидности) на цветни растенија во семејството ''Lamiaceae''. Видовите од родот ''Mentha'' имаат субкосмополитско распространување низ Европа, Африка и Азија, Австралија и Северна Америка. Постојат и одреден број на хибридни видови.
Различните видови на нане се ароматични, речиси секогаш повеќегодишни, ретко едногодишни тревести растенија. Тие имаат разгранети подземни ризоми и исправени, разгранети стебла. Листовите се наспрамни, од прости издолжени до ланцетни, најчесто перести, со насечени рабови. Бојата на листовите се движи од темнозелена и сивозелена до розова, сина и понекогаш бледожолта. Цветовите се групирани во гроздови (''verticil''-и) на една исправена боцка, по боја се бели до розови. Венчето е двоусно со четири субеквални венечни ливчиња, при што горните се обично поголеми. Плодот е мала и сува капсула која содржи едно до четири семиња.
Без разлика што видовите кои го сочинуваат родот ''Mentha'' се нашироко распространети и можат да се најдат во многу станишта, сепак, повеќето растат во влажни средини и на влажни почви. Нането расте до 10–120 cm во височина. Како резултат на тенденцијата на брзо распространување, нането се смета за инвазивен вид.
1 Видови
Во следната листа се претставени нехибридните видови на нане. Тука се напишани научното и народното име. Синонимите, заедно со култивираните растенија и вариетети, се испишани под видот.
2 Хибридни видови
Во следната листа се претставени хибридните видови на нане.
Претседател на Монголија

Претседателот на Монголија е шеф на државата и прв човек во Монголија. Уставот на Монголија гарантира полупретседателски систем, па поради тоа во голем дел функцијата му е церемонијална и има мала политичка моќ.
1 Претседатели на Монголија
+ Претседатели од 1924 до денес
Име, Запонат мандат, Завршен мандат, Партија
Претседател на Големиот Државен Хурал
1, Навандорџин Џадамба, 28 ноември 1924, 29 ноември 1924, МНРП
Претседател на претседателството на Големиот Дртжавен Хурал
2, Пелзидин Генден, 29 ноември 1924, 15 ноември 1927, МНРП
3, Џамцангин Дамдинсурен, 16 ноември 1927, 23 јануари 1929, МНРП
4, Хорлогин Чојбалсан, 24 јануари 1929, 27 април 1930, МНРП
5, Лосолин Лаган, 27 април 1930, 2 јули 1932, МНРП
6, Анадин Амар, 2 јули 1932, 22 март 1936, МНРП
7, Дансрабилегин Догсом, 22 март 1936, 9 јули 1939, МНРП
(Без претседател), 9 јули 1939, 6 јули 1940
8, Гончигин Бумценд, 6 јули 1940, 23 септември 1953, МНРП
Претседател на Претседателството на Големиот Државен Хурал (од 7 јули 1960, Народниот Голем Хурал)
Сухбатарин Јанџма (извршување само), 23 септември 1953, 7 јули 1954, МНРП
9, Џамцарангин Самбу, 7 јули 1954, 20 мај 1972, МНРП
Цаганламин Дугерсурен (извршување само), 20 мај 1972, 29 јуни 1972, МНРП
Сономин Лувсан (извршување само), 29 јуни 1972, 11 јуни 1974, МНРП
10, Јумџагин Цеденбал, 11 јуни 1974, 23 август 1984, МНРП
Ниамин Џагварал (извршување само), 23 август 1984, 12 декември 1984, МНРП
11, Џамбин Батмонх, 12 декември 1984, 21 март 1990, МНРП
Претседатели
12, Пунсалмагин Очирбат, 21 март 1990, 20 јуни 1997, МНРП
13, Нацагин Багабанди, 20 јуни 1997, 24 јуни 2005, МНРП
14, Намбарин Енхбајар, 24 јуни 2005, 18 јуни 2009, МНРП
15, Цахијагин Елбегдорџ, 18 јуни 2009, (денес), ДПМ
Орхон (покраина)

Орхон ''(|Орхон аймаг)'' е една од 21 покраини на Монголија, сместена во северниот дел на Монголија. Главен град на провинцијата е Ерденет.
Покраината се одделила од покраината Булган во 1994 за да се формира нова административна единица со главен град Ерденет.
1 Административна поделба
+ Области во Орхон
Област, монголски, Површина км<sup>2</sup>, Население (2006), Густина /км<sup>2</sup>
Бајан-Ондор, mn, 208,0, 83.160*, 399,8
Џаргалант, mn, 635,6, 3.125, 4,9
<sup>*</sup> - вклучувајќи го и главниот град Ерденет
Потсахарска Африка

Потсахарска Африка или Супсахарска Африка — подрачје во Африка кое се наоѓа јужно од Сахара, а се користи за означување на државите на Африка кои не се сметаат за дел на Северна или некои подрачја на Западна Африка
. Во Европа и Северна Америка во текот на XIX век Потсахарска Африка била позната како Црна Африка или Темна Африка, поради расната разлика на населението.
Оригано

Оригано е род со околу 20 видови на ароматични растенија во фамилијата на усноцветни, кој потекнува од Средоземниот регион. Родот вклучува некои важни зачински билки, вклучувајќи ја мајораната и обичното оригано.
Видовите од овој род се користат како храна од страна на ларвите на некои пеперутки, вклучувајќи ја и ''Coleophora albitarsella''.
Тотемизам

Тотемизам потекнува од зборот ''тотем'' што на јазикот на северноамериканските индијанци значи ''сродство (предок).''
Самиот збор укажува дека постоело верување дека одредена група луѓе потекнува (е во сродство) од некое животно, растение или некој предмет.
Изборот на тотемот зависел од начинот на кој групата се стекнувала со средства за живот. Кај оние кои се занимавале со риболов, рибите или некое друго водно животно претставувале тотем (крокодил, морска птица)
Кај тотемизмот, тотемското животно не е предмет на обожување поради своите природни особини, туку поради силите (духот) кое се сметало дека е внатре во него.
Битка кај Трафалгар

Битката кај Трафалгар (21 октомври 1805) била водена помеѓу Британската кралска морнарица и здружената флота на Франција и Шпанија како дел од Наполеоновите битки (1803-1815). Оваа битка била најрешителната победа дотогаш на Британците, и ја предодредила британската поморска доминација во XIX век. 27 воени бродови предводени од адмиралот Хорацио Нелсон ги победиле 33-те француски и шпански бродови предводени од францускиот адмирал Пјер Вилнев. Битката се одиграла на југозападниот брег на Шпанија, кај Кадис, близу ‘ртот Трафалгар. Поразената флота на французите и шпанците изгубила вкупно 22 брода, а победниците ниту еден.
Нелсон применил една нова тактика, наместо да ја постави флотата паралелно со противничката, тој ја поставил нормално на неа и со тоа се здобил со предност и покрај бројната надмоќ на непријателот.
Нелсон бил смртно ранет во битката, но останал како најголем поморски воен херој на Британија. Адмиралот Пјер Вилнев бил заробен заедно со неговиот брод Букентаур. Шпанскиот адмирал Федерико Гравина избегал со остатокот од флотата, но починал по неколку месеци од раните здобиени во битката.
Во чест на победата во оваа битка и јуначката смрт на адмиралот Нелсон, во 1843 г. на плоштадот Трафалгар во Лондон е поставен Нелсоновиот столб, дело на архитектот Вилијам Реилтон.
Обично оригано

Обичното оригано или див мајорам (науч.: ''Origanum vulgare'') — вид на оригано кој потекнува од Европа (нејзиниот средоземен дел) и од јужна и средна Азија. Тоа е повеќегодишно растение кое расте 20 до 80 cm во височина, со наспрамни листови долги од 1 до 4 cm. Цветовите се розови, долги 3–4 mm и се издигнуваат од исправени боцки. Името на овој вид доаѓа од грчкиот збор ''origanon'' - со значење планина.
Подвидовите на ''Origanum vulgare'' се важни хранливи растенија. Тие најчесто се користат во грчката и италијанско-американската кујна. Листовите се користат во готвењето, а исушената билка како зачин.
Обичното оригано често се користи во доматните сосови. Заедно со босилекот, придонесува за исклучителниот карактер на многу италијански јадења (како пицата, на пример).
Сличните видови ''Origanum onites'' (Грција, Мала Азија) и ''O. heracleoticum'' (Италија, Балкански Полуостров, Западна Азија) имаат сличен вкус и миризба. Близок сродник на ова растение е мајоранот, но неговиот вкус е мошне поразличен.
1 Други растенија кои се наречени „оригано“
*''Coleus amboinicus'', Кубанско оригано
*''Lippia graveolens'', Мексиканско оригано
*''Hedeoma patens'', Мало оригано
*''Poliomintha longiflora'', Рузмариново нане.